होयसल राजवंश
होयसल प्राचीन दक्षिण भारत का एक यादव राजवंश था। यह देवगिरी के यादव राजवंश की एक शाखा थी। होयसल राजाओ के शिलालेखो में भी उनको यदुकुलतिलक कहा गया है। इसने दसवीं से चौदहवीं शताब्दी तक राज किया। उन्होने वर्तमान कर्नाटक के लगभग सम्पूर्ण भाग तथा तमिलनाडु के कावेरी नदी की उपजाऊ घाटी वाले हिस्से पर अपना अधिकार जमा लिया। इन्होंने ३१७ वर्ष राज किया। इनकी राजधानी पहले बेलूर थी पर बाद में स्थानांतरित होकर हालेबिदु हो गई।